open-index/open-wikipedia-markdown huggingface dataset:
Sex and the City

To ***Sex and the City*** είναι αμερικανική τηλεοπτική σειρά που προβλήθηκε από το 1998 ως το 2004 από το HBO. Ο δημιουργός της είναι ο Ντάρεν Σταρ και ο βασικός παραγωγός, σκηνοθέτης και σεναριογράφος της σειράς είναι ο Μάικλ Πάτρικ Κινγκ.

Η σειρά αφηγείται τη ζωή τεσσάρων γυναικών στη Νέα Υόρκη και εστιάζει στη φιλία τους, στη σχέση τους με τους άντρες, στη σεξουαλικότητα και στη θηλυκότητα.

## Διανομή ρόλων
### Οι τέσσερις πρωταγωνίστριες
*Σάρα Τζέσικα Πάρκερ ως *[[Κάρι Μπράντσο]]*: είναι αρθρογράφος σε περιοδικά. Επίσης, είναι η αφηγήτρια της σειράς.
*Κιμ Κατράλ ως *Σαμάνθα Τζόουνς*: είναι επαγγελματίας στον χώρο του PR. Είναι εκείνη που έχει τις πιο πολλές σχέσεις με άντρες.
*Κριστίν Ντέιβις ως *Σάρλοτ Γιορκ*: είναι πωλήτρια έργων τέχνης και προέρχεται από πλούσια οικογένεια. Αναφορικά με τις σχέσεις της, είναι η πιο ρομαντική.
*Σίνθια Νίξον ως *Μιράντα Χομπς*: είναι δικηγόρος και σκληρή στη δουλειά της, αλλά και στις σχέσεις της.
### Άλλοι χαρακτήρες
*Κρις Νόουθ ως *Mr Big*: σύντροφος της Κάρι
*Ντέιβιντ Άιγκενμπεργκ ως *Στιβ Μπρέιντι*: σύντροφος της Μιράντα
*Γουίλι Γκάρσον ως *Στάνφορντ Μπλατς*: φίλος της Κάρι
*Τζον Κορμπέτ ως *Έινταν Σο*: σύντροφος της Κάρι
*Κάιλ ΜακΛάχλαν ως *Τρέι ΜακΝτούγκαλ*: ο πρώτος σύζυγος της Σάρλοτ
*Λιν Κοέν ως *Μάγκντα*: η οικονόμος της Μιράντα
*Τζέιμς Ρεμάρ ως *Ρίτσαρντ Ράιτ*: σύντροφος της Σαμάνθα
*Μάριο Καντόνε ως *Άντονι Μαραντίνο*: φίλος της Σάρλοτ
*Έβαν Χάντλερ ως *Χάρι Γκόλντενμπλατ*: ο δεύτερος σύζυγος της Σάρλοτ
*Τζέισον Λιούις ως *Σμιθ Τζέροντ*: σύντροφος της Σαμάνθα
*Μιχαήλ Μπαρίσνικοφ ως *Αλεξάντερ Πετρόφσκι*: σύντροφος της Κάρι
*Ρον Λίβινγκστον ως *Τζακ Μπέργκερ*: σύντροφος της Κάρι
*Μπλερ Άντεργουντ ως *Ρόμπερτ Λιντς*: σύντροφος της Μιράντα
*Σόνια Μπράγκα ως *Μαρία Ντιέγα Ρέγες*: σύντροφος της Σαμάνθα

## Βραβεία/Διακρίσεις
Η σειρά κέρδισε το 2000, το 2001 και το 2002 τη Χρυσή Σφαίρα καλύτερης κωμικής τηλεοπτικής σειράς, ενώ είχε προταθεί άλλες τρεις φορές για το βραβείο.

Σύμφωνα με το περιοδικό Time, ανήκει στις 100 καλύτερες τηλεοπτικές σειρές όλων των εποχών.

### Καταλληλότητα
Το Εθνικό Συμβούλιο Ραδιοτηλεόρασης είχε επιβάλλει στο Μακεδονία TV πρόστιμο 15.000 ευρώ, λόγω προβολής σκηνής ομοφυλοφιλικού σεξ σε επεισόδιο της σειράς, σε «ακατάλληλη ώρα».
## Βιβλιογραφία
*Bushnell, Candace, *Sex and the city*, μτφ.  Ελισώ Λογοθέτη, εκδόσεις Λιβάνης, Αθήνα: 2003
*Συλλογικό, *Sex and The City - Ταυτότητα και αναζήτηση νοήματος στη μετανεωτερική αφήγηση*, επιμ. Αγγελική Γαζή, Μεταμεσονύκτιες Εκδόσεις, Αθήνα: 2012
## Παραπομπές


Κατηγορία:Αμερικανικές τηλεοπτικές σειρές
Κατηγορία:Κωμικές τηλεοπτικές σειρές
Κατηγορία:Δραματικές σειρές
Κατηγορία:Τηλεοπτικές σειρές του HBO
Κατηγορία:Βραβεία Έμμυ Ζώνης Υψηλής Τηλεθέασης (νικητές-σειρές)
Κατηγορία:Τηλεοπτικά προγράμματα που έγιναν ταινίες
Μινέρος ντε Σακατέκας

Η **Μινέρος ντε Σακατέκας** (ισπανικά: *Mineros de Zacatecas*) είναι μεξικανικός ποδοσφαιρικός σύλλογος από το Σακατέκας. Μετέχει από την ίδρυσή της στο πρωτάθλημα της Ασένσο ΜΧ.

## Ιστορία
Το Δεκέμβριο του 2012, ο Grupo Pachuca αγόρασε τα δικαιώματα της Εστουδιάντες Τέκος καθώς υποβιβάστηκε στην Ασένσο ΜΧ. Η ομάδα δεν κατάφερε να κερδίσει την άνοδο καθώς ηττήθηκε στα πέναλτι από τη Λεόνες Νέγρος δε λα ΟδεΓ. Τότε ο Grupo Pachuca αποφάσισε να μεταφέρει την έδρα της ομάδας από το Σαπόπαν στο Σακατέκας, έτσι ώστε να μην έχουν τέσσερις ομάδες στη Γουαδαλαχάρα. Η πόλη Σακατέκας είχε περάσει 11 χρόνια χωρίς ομάδα στην Ασένσο, από την που η Ρεάλ Σοσιεδάδ ντε Σακατέκας πωλήθηκε στην Altamira το καλοκαίρι του 2003.

Ως ονομασία του συλλόγου επιλέχθηκε το *Mineros* (ανθρακωρύχοι) καθώς η πόλη του Σακατέκας οφείλει την ύπαρξή της στην ανακάλυψη αργυρορυχείων στα τέλη του 16ου αιώνα. Η πολιτεία του Σακατέκας είναι ένας από τους κορυφαίους παραγωγούς χρυσού και αργύρου στον κόσμο.

Ο σύλλογος Μινέρος ντε Σακατέκας την πρώτη περίοδο σε επαγγελματική κατηγορία, αγωνίστηκε για την άνοδο στην κορυφαία κατηγορία της χώρας, ηττήθηκε όμως στα ημιτελικά ανόδου από τη Νεκάξα, με τον Γκουστάβο Αντριάν Ραμίρες να πετυχαίνει το ποιο γρήγορο γκολ στη διοργάνωση, ενός 4 δευτερολέπτων από την έναρξη του αγώνα με τη Νεκάξα.

## Στάδιο
Το γήπεδο Φρανσίσκο Βίγια (Francisco Villa) έχει χωρητικότητα 13.820 και βρίσκεται στην πόλη Σακατέκας. Εγκαινιάστηκε το 1986 με το φιλικό αγώνα μεταξύ της Λεόνες Νέγρος δε λα ΟδεΓ εναντίον της εθνικής ομάδας ποδοσφαίρου της Νότιας Κορέας.

## Παραπομπές


## Εξωτερικοί σύνδεσμοι
* Επίσημη σελίδα στο Facebook

Κατηγορία:Ποδοσφαιρικές ομάδες Μεξικού
Αϊζάια Φάιερμπρεϊς

Ο **Αϊζάια Φάιερμπρεϊς** (γεννημένος 21 Νοεμβρίου 1999) είναι Αυστραλός τραγουδιστής που κέρδισε στην 8η σεζόν του The X-Factor της Αυστραλίας το 2016. Στις 7 Μαρτίου 2017 αποκαλύφθηκε ότι θα εκπροσωπούσε την Αυστραλία στον Διαγωνισμό Τραγουδιού Eurovision 2017 με το τραγούδι "Don't Come Easy" που κατέλαβε την ένατη θέση.

## Βιογραφία
Ένας από δώδεκα παιδιά, ο Φάιερμπρεϊς γεννήθηκε και μεγάλωσε στην Μοάμα, Νέα Νότια Ουαλία, Αυστραλία. Ο Φάιερμπρεϊς είναι αβορίγινας Αυστραλός ; ο πατέρας του είναι Yorta Yorta και η μητέρα του είναι Gunditjmara. Ο Φάιερμπρεϊς έλαβε την δημόσια προσοχή όταν εισήχθη στον διαγωνισμό Fast Track Singing στην Μελβούρνη. Αυτή η συμμετοχή οδήγησε σε μια υποτροφία στη Σχολή Τραγουδιού David Jaanz.

### 2016 : The X Factor και πρώτος δίσκος
Ο Αϊζάια πέρασε από οντισιόν για την 8η σεζόν του The X Factor της Αυστραλίας, τραγουδώντας το Hello της Αντέλ. Περνώντας στο bootcamp, ερμήνευσε το τραγούδι της Αλίσια Κιζ "If I ain't got you". Από τα ζωντανά σόου, έφτασε μέχρι τον Μεγάλο Τελικό.

Στις 21 Νοεμβρίου 2016, στον μεγάλο τελικό, ο Αϊζάια ερμήνευσε το "Wake me up" του Avicii μαζί με την Jesicca Mauboy και το single "It's gotta be you" με το οποίο κέρδισε τον διαγωνισμό. Το νικητήριο single του κατέκτησε την 26η θέση στο Singles Chart της Αυστραλίας. Το τραγούδι κατέκτησε υψηλή θέση και στις χώρες : Δανία, Σουηδία, Ολλανδία και Νέα Ζηλανδία.

Στις 9 Δεκεμβρίου 2016, ο Αϊζάια κυκλοφόρησε το πρώτο του δίσκο με τίτλο *Αϊζάια*. Ο δίσκος αυτός κατέκτησε την δωδέκατη θέση στο Albums Chart της Αυστραλίας.

### 2017-σήμερα : [[Διαγωνισμός Τραγουδιού Eurovision]]
Μετά την νίκη του στο The X Factor, ο Φάιερμπρεϊς δήλωσε ότι ενδιαφερόταν να εκπροσωπήσει την Αυστραλία στον Διαγωνισμό Τραγουδιού Eurovision και έβαλε το όνομά του στην λίστα για πιθανή συμμετοχή στον διαγωνισμό το 2017. Στις 7 Μαρτίου 2017, το κανάλι SBS ανακοίνωσε ότι επέλεξαν τον Φάιερμπρεϊς για να εκπροσωπήσει την Αυστραλία στον Διαγωνισμό Τραγουδιού Eurovision 2017 στο Κίεβο της Ουκρανίας. Η συμμετοχή του "Don't Come Easy" γράφτηκε από την DNA Songs, η οποία είχε επίσης γράψει και το τραγούδι της Ιμ, "Sound of Silence".

Στις 9 Μαΐου 2017, ερμήνευσε το τραγούδι του στην τρίτη θέση στον πρώτο ημιτελικό του Κιέβου. Έλαβε το εισιτήριο για τον μεγάλο τελικό, που έγινε στις 13 Μαΐου 2017, και έλαβε την ένατη θέση.

## Σημειώσεις
* "It's Gotta Be You" did not chart on the Flemish Ultratop 50, but did register on the Ultratip chart.

## Εξωτερικοί σύνδεσμοι
* Isaiah Firebrace on Facebook

Κατηγορία:Αυστραλοί τραγουδιστές

Κατηγορία:Συμμετέχοντες στο διαγωνισμό τραγουδιού Eurovision με την Αυστραλία
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Πάουερ φόργουορντ

Με τον όρο **πάουερ φόργουορντ** () χαρακτηρίζεται η θέση ενός παίκτη σε ορισμένα αθλήματα:

* πάουερ φόργουορντ (καλαθοσφαίριση), η θέση 4 στο μπάσκετ
* πάουερ φόργουορντ (αυστραλιανό ποδόσφαιρο), θέση στο αυστραλιανό ποδόσφαιρο
* πάουερ φόργουορντ (χόκεϊ επί πάγου), θέση στο χόκεϊ επί πάγου
Τσίβας ΗΠΑ

Η **Τσίβας ΗΠΑ** (αγγλικά: *Chivas USA*) ήταν αμερικανικός επαγγελματικός σύλλογος ποδοσφαίρου με έδρα το Κάρσον, προάστιο του Λος Άντζελες στην Καλιφόρνια, ενώ μετείχε στη Μέιτζορ Λιγκ Σόκερ (MLS). Στην αρχή αποτελούσε θυγατρική του μεξικανικού συλλόγου Γουαδαλαχάρα.

Αποτέλεσε την ενδέκατη ομάδα της MLS κατά την είσοδό της στο πρωτάθλημα το 2004. Η Τσίβας ΗΠΑ προοριζόταν να θεωρηθεί ως «μικρός αδερφός» του μητρικού συλλόγου της Γουαδαλαχάρα, μιας από τις ευρέως υποστηριζόμενες και επιτυχημένες ομάδες στο Μεξικό. Το *chiva* στα ισπανικά σημαίνει «κατσίκα», η οποία θεωρείται σκληρό και ανθεκτικό ζώο στο Μεξικό, ενώ αποτελεί και το ψευδώνυμο της ομάδας της Γουαδαλαχάρα.

Η Τσίβας ΗΠΑ διεξήγαγε τα εντός έδρας παιχνίδια της στο StubHub Center στο Κάρσον, το οποίο μοιράστηκε με την αντίπαλό της, Λος Άντζελες Γκάλαξι. Το σωματείο ανήκε αρχικά στον Αντόνιο Κουέ και τον Χόρχε Βεργάρα, ο οποίος κατέχει επίσης την ομάδα της Γουαδαλαχάρα. Το 2014, η MLS αγόρασε το σύλλογο από τον Βεργάρα με σκοπό να την μεταπωλήσει σε νέους ιδιοκτήτες.

Η ομάδα διέκοψε τη λειτουργία της μετά την κανονική περίοδο του 2014. Μία νέα δικαιόχρηση (franchise) επέκτασης στο Λος Άντζελες θα συσταθεί το 2018.

## Ιδιοκτησιακό καθεστώς
*Χόρχε Βεργάρα&nbsp;(4 Αυγούστου, 2004&nbsp;– 19 Φεβρουαρίου, 2014)
*Αντόνιο Κουέ Σάντσες-Ναβάρο&nbsp;(Αυγούστου 4, 2004&nbsp;– 28 Αυγούστου, 2012)
*MLS&nbsp;(20 Φεβρουαρίου, 2014&nbsp;– 27 Οκτωβρίου, 2014)

## Επιτυχίες
; MLS Supporters' Shield
* Δεύτερη θέση (1): 2007

; MLS Western Conference
* Νικήτρια (Κανονική Περίοδος) (1): 2007

; Υποδεέστερα τρόπαια
* Honda SuperClasico (1): 2007

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις ποδοσφαιρικών ομάδων το 2004
Κατηγορία:Ποδοσφαιρικές ομάδες ΗΠΑ
Αδέλα της Νορμανδίας

Η **Γκερλόκ** ή **Αδέλα της Νορμανδίας** (*"Geirlaug"*, πέθανε στις 14 Οκτωβρίου 962) ήταν κόρη του Ρόλλο της Νορμανδίας, γενάρχη της Νορμανδικής δυναστείας, και της συζύγου του Πόππας του Μπαγιέ. Ακόμη ήταν αδελφή του δούκα Γουλιέλμου του Μακρόξιφου.  Παντρεύτηκε το 935 τον μελλοντικό δούκα της Ακουιτανίας και κόμη του Πουατιέ Γουλιέλμο Γ΄ με τον οποίο απέκτησε  Αδέλα της Ακουιτανίας, που παντρεύτηκε τον Ούγο Καπέτο, και τον Γουλιέλμος Δ΄ της Ακουιτανίας.

## Πρόγονοι

## Παραπομπές


## Πηγές
*Commire, Anne, ed. (2002). "Gerloc (d. 963)"

Κατηγορία:Δούκισσες της Ακουιτανίας
Κατηγορία:Γαλλίδες δούκισσες
Πόππα του Μπαγιέ

Η **Πόππα του Μπαγιέ,** ήταν σύζυγος ή ερωμένη  του μεγάλου Βίκινγκ κατακτητή και γενάρχη της Νορμανδικής δυναστείας Ρόλλο της Νορμανδίας. Η Πόππα ήταν μητέρα του Γουλιέλμου Α΄ του *Μακρόξιφου* και γιαγιά του Ριχάρδου Α΄ του *Άφοβου*, που έφερε την Νορμανδία στην σφαίρα επιρροής της μεσαιωνικής Γαλλίας.  

Η καταγωγή της είναι άγνωστη. Ο Νορμανδός ιστορικός Ντίνο του Σεν Κουεντίν περιγράφει την Πόππα σαν κόρη του κόμητος Βερεγγάριου, ο οποίος ήταν κυρίαρχος της περιοχής πριν κατακτηθεί στο Μπαγιέ από τον Ρόλλο την περίοδο 885 - 889. Ο πιθανότερος πατέρας της ήταν ο Βερεγγάριος Β΄ της Νευστρίας, ο οποίος το βέβαιο είναι ότι ανήκε στην υψηλή αριστοκρατία των Φράγκων.  Ανδριάντας της Πόππας υπάρχει στο Μπαγιέ.

Με τον Βίκινγκ κατακτητή Ρόλλο απέκτησε τέκνα:
* Γουλιέλμος Α΄ ο *μακρόξιφος*. Γιος του ήταν ο Ριχάρδος Α΄.
* Αδέλα της Νορμανδίας.

## Παραπομπές
 		


## Πηγές

*Philip Lyndon Reynolds, Marriage in the Western Church: The Christianization of Marriage during the Patristic and Early Medieval Periods (E.J. Brill, Leiden, New York, 1994), pp. 110-111
*Eleanor Searle, Predatory Kinship and the Creation of Norman Power, 840–1066 (University of California Press, Berkeley, 1988), p. 89
*Douglas, 'Rollo of Normandy'

## Εξωτερικοί σύνδεσμοι

*Πόππα

Κατηγορία:Οίκος της Νορμανδίας
Κατηγορία:Δούκισσες της Νορμανδίας
Κατηγορία:Βασιλικές ερωμένες
Φραν Λίμποβιτς

**Η Φράνσις Ανν** "**Φραν**" **Λίμποβιτς** (γεννημένη στις 27 Οκτωβρίου 1950) είναι αμερικανίδα συγγραφέας και δημόσια ομιλήτρια. Η Λίμποβιτς είναι γνωστή για τα σαρδόνια κοινωνικά σχόλια για την αμερικανική ζωή, όπως φιλτράρεται μέσα από τις νεουορκέζικες ευαισθησίες της. Μερικοί κριτικοί την αποκαλούν την σύγχρονη Ντόροθι Πάρκερ.

## Ζωή και σταδιοδρομία
Η Λίμποβιτς γεννήθηκε και μεγάλωσε στο Νιού Τζέρσει και είναι εβραικής καταγωγής.

Μετά την αποβολή της από το λύκειο, η Λίμποβιτς εργάστηκε σε πολλές δουλειές του ποδαριού, πριν προσληφθεί από τον Άντι Γουόρχολ ως αρθρογράφος για *το περιοδικό Interview*. Αργότερα, πέρασε από το περιοδικό Mademoiselle . Το πρώτο της βιβλίο ήταν μια συλλογή από δοκίμια με τον τίτλο *Μητροπολιτική Ζωή*, που κυκλοφόρησαν το 1978, και ακολουθήθηκαν από τις *Κοινωνικές Μελέτες* το 1981. 

Η Λίμποβιτς έκανε επίσης αρκετές εμφανίσεις στο *"Late Night with David Letterman* και στο "The Tonight Show with Jimmy Fallon" και είχε έναν ρόλο ως δικαστής Τζάνις Goldberg στο τηλεοπτικό δράμα *[[Νόμος και τάξη (τηλεοπτική σειρά)|Νόμος και τάξη]]* από το 2001 έως το 2007.

Τον Σεπτέμβριο του 2007, η Λίμποβιτς ονομάστηκε μια από τις πιο κομψές γυναίκες στη διεθνή λίστα των πιο καλοντυμένων του *Vanity Fair.*

Στις 22 Νοεμβρίου του 2010, το HBO παρουσίασε το *Public Speaking*, ένα ντοκιμαντέρ βασισμένο σε αυτήν σε σκηνοθεσία Μάρτιν Σκορτσέζε το οποίο περιέχει συνεντεύξεις και αποσπάσματα από ομιλίες της.

Στις 8 Ιανουαρίου του 2021, το Netflix παρουσίασε το *Φαντάσου ότι Είσαι σε μια Πόλη (Pretend it's a City)* μια σειρά ντοκιμαντέρ για τη ζωή της, με τη μορφή συνεντεύξεων στον Μάρτιν Σκορτσέζε.
## Αναφορές


Κατηγορία:Αμερικανοεβραίοι
Κατηγορία:Αμερικανίδες ηθοποιοί τηλεόρασης
Κατηγορία:ΛΟΑΤ Εβραίοι
Κατηγορία:Δημόσια ομιλία
Φερδινάνδος Μαρία της Βαυαρίας

Ο **Φερδινάνδος Μαρία** (γερμ. *Friedrich Maria*, 31 Οκτωβρίου 1636 - 26 Μαΐου 1679) από τον Οίκο των Βίττελσμπαχ, ήταν εκλέκτωρ της Βαυαρίας (1651-1679).

## Βιογραφία
Γεννήθηκε στο Μόναχο και ήταν ο πρωτότοκος γιος του Μαξιμιλιανού Α΄ της Βαυαρίας και της Μαρίας Άννας των Αψβούργων, κόρης του Φερδινάνδου Β΄ της Αγίας Ρωμαϊκής Αυτοκρατορίας.

Απεβίωσε το 1679 στo Ανάκτορο Σλάισχαϊμ και τάφηκε στο Ναό των Θεατίνων του Μονάχου. Τον διαδέχθηκε ο πρωτότοκος γιος του, Μαξιμιλιανός Β΄ Εμμανουήλ.

## Οικογένεια
Νυμφεύτηκε το 1650 την Ερριέττα Αδελαΐδα, κόρη του Βίκτωρα Αμεδαίου Α΄ της Σαβοΐας, και είχε τα εξής τέκνα:
* ''Μαρία Άννα'' Βικτωρία (1660 - 1690), παντρεύτηκε τον Λουδοβίκο, Δελφίνο της Γαλλίας.
* Μαξιμιλιανός Β΄ Εμμανουήλ (1662 - 1726), Εκλέκτορας της Βαυαρίας.
* Λουίζα Μαργαρίτα Αντωνία (1663 - 1665).
* *Λουδοβίκος Αμεδαίος* Βίκτωρ (1665).
* θνησιγενής γιος (4 Αυγούστου 1666).
* *Γαϊτάνος* Μαρία Φραγκίσκος (1670).
* Ιωσήφ Κλήμης (1671 - 1723), Αρχιεπίσκοπος και Εκλέκτορας της Κολωνίας.
* Βιολάντα Βεατρίκη (1673 - 1731), παντρεύτηκε τον Φερδινάνδο των Μεδίκων Διάδοχο της Τοσκάνης.

## Πρόγονοι





## Παραπομπές


Κατηγορία:Οίκος του Βίττελσμπαχ
Μαξιμιλιανός Γ΄ Ιωσήφ της Βαυαρίας

Ο **Μαξιμιλιανός Γ΄ Ιωσήφ** (γερμ. *Maximilian III. Joseph*, 28 Μαρτίου 1727 - 30 Δεκεμβρίου 1777) από τον Οίκο των Βίττελσμπαχ, ήταν εκλέκτορας της Βαυαρίας (1745-1777).

## Βιογραφία
Ο *Μαξιμιλιανός Ιωσήφ Κάρολος Ιωάννης Λεοπόλδος Φερδινάνδος Νέπομουκ Αλέξανδρος* γεννήθηκε στο Μόναχο και ήταν γιος του Καρόλου Ζ΄ της Αγίας Ρωμαϊκής Αυτοκρατορίας και της Μαρίας Αμαλίας των Αψβούργων, κόρης του Ιωσήφ Α΄ της Αγίας Ρωμαϊκής Αυτοκρατορίας.

Απεβίωσε το 1777 και τάφηκε στο Ναό των Θεατίνων του Μονάχου. Τον διαδέχθηκε ο επόμενος στη διαδοχή των Βίττελσμπαχ, ο γιος του 13ου εξαδέλφου του, από τον πρεσβύτερο κλάδο του Παλατινάτου-Τσβάιμπρυκεν-Ζούλτσμπαχ, Κάρολος Δ΄ Θεόδωρος του Παλατινάτου.

## Οικογένεια
Νυμφεύτηκε το 1747 τη Μαρία Άννα Σοφία των Βέττιν, κόρη του Αυγούστου Γ΄ της Πολωνίας-Λιθουανίας, Εκλέκτορα της Σαξονίας. Δεν απέκτησαν τέκνα.

## Πρόγονοι





## Παραπομπές


Κατηγορία:Οίκος του Βίττελσμπαχ
Τάτσης Αποστολίδης

Ο **Τάτσης (Χριστόδουλος) Αποστολίδης** (Καλουτάς Ιωαννίνων, 1928 – Αθήνα, 31 Αυγούστου 2009) ήταν Έλληνας βιολονίστας και παιδαγωγός.

## Βιογραφικά στοιχεία
Γεννήθηκε το 1928 στον Καλουτά Ιωαννίνων. Ξεκίνησε την ενασχόληση του με τη μουσική από το Ωδείο Ιωαννίνων κατά την περίοδο 1942-1944. Από το 1948 έως το 1954 σπούδασε στην τάξη του Γεωργίου Λυκούδη στο Ωδείο Αθηνών, από όπου πήρε το δίπλωμά του με α΄ βραβείο. Συνέχισε τις σπουδές του στη Γαλλία με υποτροφία. Εκεί σπούδασε με τους Ζορζ και τον Χένρικ Σέρινγκ στο Παρίσι και στη Διεθνή Ακαδημία της Νίκαιας, από όπου πήρε το πρώτο βραβείο το 1960.

Επέστρεψε στην Ελλάδα και εργάστηκε ως εξάρχων στη Συμφωνική Ορχήστρα της ΕΡΤ, αλλά και στην Κρατική Ορχήστρα Αθηνών από το 1966. Από το 1955 έως το 2003, δίδαξε βιολί και μουσική δωματίου στο Ωδείο Αθηνών. Ίδρυσε το «Ελληνικό Κουαρτέτο» (Αποστολίδης - Καγκελάρη - Βατικιώτης - Κατσικάκης), με το οποίο πραγματοποίησε εμφανίσεις τόσο στην Ελλάδα όσο και σε άλλες χώρες μέχρι το 1992. Από το 1978, ανέλαβε την Ορχήστρα του Ωδείου Αθηνών, ενώ ίδρυσε και τη Μικρή Ορχήστρα Εγχόρδων.

Πέθανε στις 31 Αυγούστου 2009 στην Αθήνα.

### Έργο
Παρουσίασε, μεταξύ άλλων, με το βιολί του αρκετά έργα γνωστών λογοτεχνών (Μπέκερ, Μιλώ, Καρυωτάκης, Γ. Α. Παπαϊωάννου, Σισιλιάνος, Δραγατάκης, Σκαλκώτας). Για το έργο του βραβεύθηκε με το Ελληνικό Βραβείο Μουσικής το 2006. Το 2001 εξέδωσε το βιβλίο *Δεκαπέντε ιστορίες και μια βόλτα με ποδήλατο*.

## Παραπομπές


## Εξωτερικοί σύνδεσμοι
*Τάτσης Αποστολίδης στον ''Πανδέκτη'', του Εθνικού Ιδρύματος Ερευνών.
*Δισκογραφία του Τάτση Αποστολίδη στο Discogs.

Κατηγορία:Έλληνες βιολιστές
Κατηγορία:Απόφοιτοι του Ωδείου Αθηνών
Κατηγορία:Καθηγητές του Ωδείου Αθηνών
Βασιλίνα

Η **Βασιλίνα** (... - 332/333) ήταν η σύζυγος του Ιούλιου Κωνστάντιου και μητέρα του αυτοκράτορα Ιουλιανού. 

Είχε ελληνική καταγωγή  και ήταν κόρη του Ιουλιανού Καμένιου ή, πιθανότατα, του Ιούλιου Ιουλιανού. Εκπαιδεύτηκε από τον Μαρδόνιο, έναν ευνούχο που είχε μεγαλώσει στο σπίτι του πατέρα της. Έγινε η δεύτερη σύζυγος του Ιούλιου Κωνστάντιου και απέκτησαν έναν γιο, τον Ιουλιανό. Η Βασιλίνα πέθανε λίγους μήνες μετά τον τοκετό. Η αδερφή της ήταν η μητέρα του Προκόπιου.  Ως χριστιανή αρχικά ευνόησε τους Αρειανούς, αλλά έδωσε τα εδάφη της ως κληρονομιά στην εκκλησία της Εφέσου. Ήταν συγγενής του Ευσέβιου, δασκάλου του γιου της. 
## Παραπομπές

Κατηγορία:Γυναίκες στην Αρχαία Ρώμη
Μαξιμιλιανός Α΄ εκλέκτορας της Βαυαρίας

Ο **Μαξιμιλιανός Α΄** ο *Μέγας* (γερμ. *Maximilian Ι*, 17 Απριλίου 1573 – 27 Σεπτεμβρίου 1651) από τον Οίκο των Βίττελσμπαχ, ήταν δούκας της Βαυαρίας (1597-1623), εκλέκτορας της Βαυαρίας (1623-51) και εκλέκτορας του Παλατινάτου (1623-48).

## Βιογραφία
Γεννήθηκε στο Μόναχο και ήταν ο πρωτότοκος γιος του Γουλιέλμου Ε΄ δούκα της Βαυαρίας και της Ρενάτας, κόρης του Φραγκίσκου Α΄ δούκα της Λωρραίνης.

Απεβίωσε το 1651 στo Ίνγκολστατ και τον διαδέχθηκε ο πρωτότοκος γιος του Φερδινάνδος-Μαρία.

## Οικογένεια
Πρώτα νυμφεύθηκε το 1595 την Ελισάβετ, κόρη του Καρόλου Γ΄ δούκα της Λωρραίνης με την οποία δεν απέκτησαν τέκνα. 

Τον Ιανουάριο του 1635 απεβίωσε η Ελισάβετ και έπειτα από έξι μήνες ο Μαξιμιλιανός Α΄ έκανε δεύτερο γάμο με τη Μαρία-Άννα των Αψβούργων, κόρη του Φερδινάνδου Β΄ αρχιδούκα της Αυστρίας και βασιλιά της Ουγγαρίας, Βοημίας, Γερμανίας. Μαζί της είχαν τα εξής τέκνα:
* Φερδινάνδος-Μαρία 1636-1679, εκλέκτορας της Βαυαρίας.
* Μαξιμιλιανός-Φίλιππος-Ιερώνυμος 1638-1705, δούκας του Λόιχτενμπεργκ.

## Πρόγονοι





## Πηγές
* Dieter Albrecht: Maximilian I. von Bayern 1573–1651, München (Munich) 1998, ISBN 3-486-56334-3. (latest biography, which was received with great appreciation among German scholars)
* Chisholm, Hugh, ed. (1911). "Maximilian I.". Encyclopædia Britannica. 17 (11th ed.). Cambridge University Press. pp. 920–921.

Κατηγορία:Οίκος του Βίττελσμπαχ
Κατηγορία:Δούκες της Βαυαρίας
Έντουαρντ Χωκ Λόκερ

Ο **Έντουαρντ Χωκ Λόκερ** (, 9 Οκτωβρίου 1777, Ιστ Μόλινγκ, Κεντ &ndash; 16 Οκτωβρίου 1849, Άιβερ, Μπάκιγχαμσαϊρ) ήταν Άγγλος υδατογράφος (τα έργα του πλέον βρίσκονται στο Μουσείο Βικτώριας και Αλβέρτου και στο Βρετανικό Μουσείο) και διευθυντής του Βασιλικού Ναυτικού Νοσοκομείου του Γκρίνουιτς.

## Βίος
Ήταν το τέταρτο (από τα πέντε) παιδιά και ο νεαρότερος γιος του πλοιάρχου της εποχής του Ναπολέοντα Ουίλλιαμ Λόκερ, και πήρε το όνομα του προστάτη ναυάρχου του πατέρα του Έντουαρντ Χωκ. Εισήλθε στο ναυτικό ως γραμματέας την 1η Ιουνίου 1795, και υπηρέτησε στο τμήμα Ινδιών (από το 1799) και το συμβούλιο ναυτικής έρευνας προτού γίνει πράκτορας και πολιτικός γραμματέας του Έντουαρντ Πέλιου όταν αυτός ήταν διοικητής Ανατολικών Ινδιών, Βόρειας Θάλασσας και Μεσογείου από το 1804 έως το 1814. Βρισκόταν στην Αγγλία τον Ιούλιο του 1802, όταν συνόδευσε τον Γάλλο αεροναυτικό Αντρέ-Ζακ Γκαρνερέν στην δεύτερη απογείωση του με αερόστατο στην Αγγλία κατά την διάρκεια της Ειρήνης της Αμιένης. Βρέθηκε ακόμη στην Ισπανία το 1813 κατά τον Πόλεμο της Ιβηρικής Χερσονήσου στο πλάι του Λόρδου Τζον Ράσελ μεταφέροντας επιστολές στον Ουέλινγκτον, ενώ επισκέφθηκε τον Ναπολέοντα τον Μάιο του 1814 κατά την εξορία του στη νήσο Έλβα.

Νυμφέυτηκε την Ελέανορ Μαίρη Ελίζαμπεθ Μπάουτσερ το 1815, της οποίας ο πατέρας Αιδεσιμότατος Τζόναθαν Μπάουτσερ ήταν φίλος του Τζορτζ Ουάσινγκτον. Τα παιδιά τους ήταν ο ποιητής Φρέντερικ Λόκερ-Λάμπσον (1821–1895) και ο μυθιστοριογράφος-δημοσιογράφος Άρθουρ Λόκερ (1828–1893), μετέπειτα αρχισυντάκτης της εφημερίδας *[[The Graphic]]*. Το ζευγάρι έζησε στο Γουίντσορ (1815–19) και έπειτα στο Γκρίνουιτς (μετά το 1819). Διορίστηκε γραμματέας (1819) και έπειτα πολιτικός επίτροπος (1824) του Βασιλικού Ναυτικού Νοσοκομείου, όπου εργάστηκε για την κατασκευή νέων οδών μαζί με τον Τζον Μακάνταμ στα ορυχεία του Νορθέμπριαν τα οποία κατείχε και το 1824 προώθησε τα σχέδια του πατέρα του για την δημιουργία Ναυτικής Πινακοθήκης σε αίθουσα του Νοσοκομείου. Για την διακόσμηση της αίθουσας έλαβε 31 πίνακες ζωγραφικής ως δώρο από τον Γεώργιο Δ΄, οι οποίοι αποτέλεσαν τον πυρήνα του μεταγενέστερου Εθνικού Ναυτικού Μουσείου. Συνδέθηκε και πάλι με τον Λόρδο Τζον Ράσελ ως ιδρυτικό μέλος του *[[Athenaeum Club (Λονδίνο)|Athenaeum Club]]*. Ωστόσο ψυχολογικά προβλήματα που είχε το 1844 τον ανάγκασαν να παραιτηθεί από την διοίκηση του νοσοκομείου. Αποσύρθηκε στο Άιβερ, όπου και πέθανε πέντε χρόνια αργότερα.

## Έργα
**Views of Spain* (*Όψεις της Ισπανίας*), 1824, με εικονογραφήσεις από τις υδατογραφίες του.

## Παραπομπές


Κατηγορία:Άγγλοι ζωγράφοι
Κατηγορία:Εταίροι της Βασιλικής Εταιρείας
Τσίνα Ματσάδο

Η **Τσίνα Ματσάδο** (*Noelie Dasouza Machado*, 25 Δεκεμβρίου 1929 – 18 Δεκεμβρίου 2016) ήταν μοντέλο, εκδότρια και τηλεοπτική παραγωγός κινεζικής και πορτογαλικής καταγωγής. Ήταν η πρώτη μη-λευκή που εμφανίστηκε σε εξώφυλλο μεγάλου αμερικανικού περιοδικού μόδας, το Φεβρουάριο του 1959 στο *[[Harper’s Bazaar|Harper's Bazaar]]*.

## Ζωή και σταδιοδρομία
Η Noelie Dasouza Machado γεννήθηκε στη Σαγκάη της Κίνας από Πορτογάλο πατέρα και Κινέζα μητέρα. Η γιαγιά της ήταν από την Γκόα. Οι γονείς της γνωρίστηκαν στο Χονγκ Κονγκ. Μετά τον δεύτερο Παγκόσμιο Πόλεμο, η οικογένειά της ταξίδεψε στην Αργεντινή, το Περού και την Ισπανία. Σε ηλικία 19 ετών, γνώρισε τον Ισπανό ταυρομάχο, Luis Miguel Dominguin. Όταν η σχέση με τον Dominguin τελείωσε, η Ματσάδο μετακόμισε στο Παρίσι και βρήκε δουλειά ως μοντέλο για τον Hubert de Givenchy.

Σε αυτό το διάστημα άλλαξε το όνομα της σε Τσίνα. Στη συνέχεια, εργάστηκε για τον Christian Dior, τον Oleg Cassini και τον οίκο Balenciaga. Εργάστηκε για τον οίκο Givenchy για τρία χρόνια και κατά τη διάρκεια, έγινε το πιο ακριβοπληρωμένο μοντέλο στην Ευρώπη, κερδίζοντας $1.000 την ημέρα.

Το 1957, παντρεύτηκε την ηθοποιό Martin LaSalle, ο γιος ενός διπλωμάτη, και φοιτητής της πολιτικής επιστήμης στη Σορβόννη, τον οποίο είχε γνωρίσει στο Παρίσι. Παρ ' όλα αυτά, κατά τη διάρκεια της σχέσης τους, τον άφησε για το βραβευμένο με Όσκαρ ηθοποιό, Γουίλιαμ Χόλντεν. Έπειτα επέστρεψε στον LaSalle για να τον παντρευτεί. Το ζευγάρι τελικά εγκαταστάθηκε στη Νέα Υόρκη όπου η Ματσάδο γνώρισε την Νταϊάνα Βρίλαντ και μέσω της Βρίλαντ, τον Ρίτσαρντ ΆΒεντον, με τον οποίο είχε αναπτύξει μια πολύ στενή φιλία. Σύμφωνα με δηλώσεις της, ο Άβεντον ήταν για εκείνη "ο μεγαλύτερος μέντορας στη ζωή της". 

Οι φωτογραφίες της Ματσάδο από τον Άβεντον ήταν αυτές που δημοσιεύθηκαν το Φεβρουάριο του 1959 στο τεύχος του *Harper's Bazaar*."Ήταν το 1958 και οι εκδότες λέγανε "δεν μπορώ να βάλω αυτό το κορίτσι στο περιοδικό. Όλοι στο Νότο θα σταματήσουν τις συνδρομές και κανείς δεν θα θέλει να διαφημιστεί μαζί μας!". Οι φωτογραφίες όμως, δημοσιεύθηκαν τον Φεβρουάριο του 1959, επειδή — και το έμαθα αυτό 20 χρόνια αργότερα— ότι ο Ντικ είχε απειλήσει να παραιτηθεί αν δεν τις χρησιμοποιήσουν!" Η επιτυχία της Ματσάδο άνοιξε τον δρόμο για τις επόμενες γενιές των έγχρωμων μοντέλων, από την Iman και την Ναόμι Κάμπελ στη Jourdan Dunn και τη Sessilee Lopez.

Η Ματσάδο εργάστηκε για τον Άβεντον αποκλειστικά και μόνο για τρία χρόνια πριν δουλέψει στο Harper's Bazaar ως Senior Fashion Editor και έπειτα ως Διευθύντρια Μόδας.Το 1989, είχε προστεθεί στη Διεθνής Λίστα με τους πιο Καλοντυμένους.

Η Ματσάδο απεβίωσε στις 18 Δεκεμβρίου του 2016, μια εβδομάδα πριν τα 87η γενέθλια, στο Νοσοκομείο Stony Brook από καρδιακή προσβολή.

## Αναφορές

Κατηγορία:Φωτομοντέλα
Ρωσική ναυτική εγκατάσταση στην Ταρτούς

Η **ρωσική ναυτική εγκατάσταση στην Ταρτούς** (ρωσικά: 720-й ПМТО ВМФ России в Сирии) είναι μισθωμένη στρατιωτική εγκατάσταση του ρωσικού πολεμικού ναυτικού που βρίσκεται στο λιμάνι της πόλης Ταρτούς της Συρίας. Η επίσημη ρωσική χρήση ταξινομεί την εγκατάσταση ως Σημείο Υλικού Τεχνικής Υποστήριξης (Пункт материально-технического обеспечения, ПМТО) και όχι ως βάση. Η Ταρτούς είναι το μοναδικό μεσογειακό σημείο επισκευής και αναπλήρωσης του ρωσικού πολεμικού ναυτικού, που γλιτώνει τα πολεμικά πλοία της Ρωσίας που χρειάζονται επισκευή από ένα ταξίδι προς στις βάσεις τους στη Μαύρη Θάλασσα μέσω των Τουρκικών Στενών.

Η Ταρτούς φιλοξενεί ναυτική υπηρεσία παροχής και συντήρησης της σοβιετικής εποχής, βάσει συμφωνίας του 1971 με τη Μπααθιστική Συρία, η οποία ήταν - μέχρι το δεύτερο έτος του Συριακού Εμφύλιου Πολέμου - στελεχωμένη από ρωσικό ναυτικό προσωπικό. Πρόσφατα, η εγκατάσταση φιλοξένησε το πλωτό εργαστήριο PM-138 της κατηγορίας Amur, ικανό να παρέχει τεχνική συντήρηση στα ρωσικά πολεμικά πλοία που βρίσκονται στη Μεσόγειο.

Η εγκατάσταση στην Ταρτούς μπορεί να φιλοξενήσει τέσσερα σκάφη μεσαίου μεγέθους μόνο εάν λειτουργούν και οι δύο πλωτές αποβάθρες μήκους 100 μέτρων, εντός του βόρειου κυματοθραύστη. Δεν είναι σε θέση να φιλοξενήσει κανένα από τα σημερινά μεγάλα πολεμικά πλοία του ρωσικού ναυτικού, τα οποία κυμαίνονται σε μήκος από τις φρεγάτες των 129 m τύπου Neustrashimyy έως τα αντιτορπιλικά 163 m τύπου Udaloy, πολύ λιγότερο καταδρομικά όπως το 186,4 m τύπου Slava και τα τύπου Kirov με μήκος 252 m ή αεροπλανοφόρα τύπου Kuznetsov της τάξης των 305 m.

Τον Ιανουάριο του 2017 η Ρωσία και η Συρία υπέγραψαν συμφωνίες για την επέκταση του ελέγχου της Ρωσίας επί των εγκαταστάσεών της για 49 χρόνια και την παροχή κυριαρχίας στην περιοχή. Επιτρέπει στη Ρωσία να πραγματοποιήσει εκσκαφές, να εγκαταστήσει πλωτές αποβάθρες και να εκτελέσει εργασίες επισκευής για να επεκτείνει τη χωρητικότητά της σε 11 πολεμικά πλοία, συμπεριλαμβανομένων πυρηνικών πλοίων.

## Παραπομπές


## Εξωτερικοί σύνδεσμοι
* Независимое военное обозрение. Η Μόσχα μπορεί να χάσει την Ταρτούς

Ταρτούς Ναυτικη Εγκατάσταση
Ταρτούς Ναυτικη Εγκατάσταση
Διοφάνης ο Προυσαεύς

Ο  **Διοφάνης ο Προυσαεύς** (1ος αιώνας μ.Χ.), ήταν αρχαίος αθλητής με καταγωγή από την Προύσα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο *[[Παντοδαπή ιστορία]]* πως στέφθηκε ολυμπιονίκης στο αγώνισμα του σταδίου κατά τους 198ους (13 μ.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Έλληνες Ολυμπιονίκες
Φώτης Μουστάκης

Ο **Φώτης Μουστάκης** (1937 - 2016) ήταν Έλληνας πρωταθλητής ποδηλασίας.

Υπήρξε αθλητής της Α.Ε.Κ. και πρωταθλητής ποδηλασίας το 1964. Μετά την απόσυρσή του από την ενεργό δράση ανέλαβε προπονητής στην ομάδα ποδηλασίας της Α.Ε.Κ. (1985 - 2005).

Τον Οκτώβριο του 2011 τιμήθηκε από την  Α.Ε.Κ. για την πολύχρονη προσφορά του στην ομάδα ποδηλασίας. Προς τιμήν του τον Οκτώβριο του 2016 πραγματοποιήθηκε  η πρώτη ατομική χρονομέτρηση Ανάβαση Κανδυλίου «Φώτης Μουστακης» με σκοπό να διοργανώνεται κάθε χρόνο.

Απεβίωσε στην Αθήνα στις 7 Σεπτεμβρίου 2016. Ήταν παντρεμένος και είχε αποκτήσει παιδιά.

## Παραπομπές


Κατηγορία:Έλληνες αθλητές της ποδηλασίας
Κατηγορία:Ποδηλάτες Αθλητικής Ένωσης Κωνσταντινουπόλεως
Οκτώ Αθάνατοι

200px|μικρογραφία|δεξιά|Οι Οκτώ Αθάνατοι διασχίζουν τη θάλασσα με βάρκα.

Οι **Οκτώ Αθάνατοι** (κινέζικα:  八仙, πινγίν: Bāxiān) είναι ομάδα των θρυλικών αθανάτων της κινέζικης μυθολογίας. Κάθε αθάνατος είχε τη δύναμη να παραχωρήσει ζωή ή να καταστρέψει δαίμονες. Οι περισσότεροι φαίνεται να γεννήθηκαν κατά τη Δυναστεία Τανγκ ή τη Δυναστεία Σονγκ. Λατρεύονται από τους Ταοϊστές. Σύμφωνα με τη μυθολογία, κατοικούν σε πέντε νησιά της Θάλασσας Μποχάι, η οποία περιλαμβάνει το Βουνό Πενλάι. Τα ονόματα των αθανάτων είναι: Χε Ξιανγκού, Τσάο Γκουζιού, Λι Τιεγκουάι, Λαν Τσαϊχέ, Λιού Ντουμπίν, Χαν Σιαν-τζι, Ζανγκ Γκολάο και Ζουνλί Τσιουάν.

## Εξωτερικοί σύνδεσμοι
*
*Stories and Myths of Eight Immortals. A collection of Eight Immortals stories

Κατηγορία:Ταοϊσμός
Ιωάννης Α΄ Αλβέρτος της Πολωνίας

Ο **Ιωάννης Α΄ Αλβέρτος** (πολων.: *Jan I Olbracht*, 27 Δεκεμβρίου 1459 - 17 Ιουνίου 1501), από τον Οίκο των Γιαγκελλόνων, ήταν βασιλιάς της Πολωνίας (1492-1501) και δούκας του Γκλόγκουφ (1491-1498).

## Νεανική ζωή και διαδοχή
Ήταν ο τρίτος γιος του Καζίμιρ Δ΄, βασιλιά της Πολωνίας και μεγάλου δούκα της Λιθουανίας, και της συζύγου του Ελισάβετ των Αψβούργων, κόρης του Αλβέρτου Β΄ δούκα της Αυστρίας και βασιλιά της Ουγγαρίας, Βοημίας, Γερμανίας.

Όταν ήταν διάδοχος διακρίθηκε κερδίζοντας εξαίρετη νίκη εναντίον των Τατάρων το 1487. Το 1490 οι Ούγγροι ευγενείς του πρότειναν το στέμμα, αλλά τελικά εκλέχθηκε ο μεγαλύτερος αδελφός του Βλαδίσλαος Β΄. Το 1492 απεβίωσε ο πατέρας του και τον διαδέχθηκε ως βασιλιάς της Πολωνίας, χάρη στην παρέμβαση του αδελφού του Φρειδερίκου αρχιεπισκόπου της Κρακοβίας, ο οποίος και ετέλεσε τη στέψη.

Η Λιθουανία δεν περιλαμβανόταν στην εξουσία του και τα έσοδά του εξαρτιόταν από τις τοπικές συνελεύσεις (sejmiks) των τοπικών ευγενών (szlachta), που τον επιδοτούσαν όσο ήταν υποταγμένος σε αυτούς.

## Σχέδια εναντίον των Τούρκων
Ο Ιωάννης Α΄ Αλβέρτος φιλοδοξούσε να γίνει αρχηγός των Χριστιανών εναντίον των Οθωμανών. Τον δυσκόλευε ο Μαξιμιλιανός Α΄ των Αψβούργων, που συμμάχησε με τον εχθρό του Ιβάν Γ΄ της Μόσχας. Ο υποτελής του Στέφανος Γ΄ οσποδάρος της Μολδαβίας δέχθηκε επίθεση των Οθωμανών και ζήτησε τη βοήθεια του επικυριάρχου του. Τότε ο Ιωάννης Α΄ Αλβέρτος συμφώνησε το 1494 με τον αδελφό του Βλαδίσλαο Β΄ της Ουγγαρίας και τον Ιωάννη-Κικέρωνα των Χοεντσόλερν εκλέκτορα του Βρανδεμβούργου να επιτεθούν.

Το 1496 συγκέντρωσε 80.000 άνδρες. Ο στρατός μπήκε στη Μολδαβία όχι ως ελευθερωτής, αλλά ως εχθρός και αφού δεν κατάφερε την πολιορκία της Σουκεάβα, ηττήθηκε στον Δρυμό του Κοσμίν. Η αποτυχία φαίνεται να ήταν η απειθαρχία των τοπικών ευγενών (szlachta) και ο Ιωάννης Α΄ Αλβέρτος μετά την επιστροφή, κατάσχεσε εκατοντάδες κτήματά τους.

Όταν ο Φρειδερίκος των Βέττιν, νέος μέγας μάγιστρος των Τευτόνων ιπποτών, αρνήθηκε να αποδώσει φόρο τιμής στον βασιλιά της Πολωνίας, ο Ιωάννης Α΄ Αλβέρτος τον ανάγκασε να το κάνει. Θα τους ταπείνωνε περισσότερο, αλλά ξαφνικά απεβίωσε το 1501 άτεκνος. Τον διαδέχθηκε ο αδελφός του Αλέξανδρος.

## Πρόγονοι

## Αναφορές
* V. Czerny. The Reigns of Jan Olbracht and Aleksander Jagiellon. Kraków, 1882. (in Polish)Public Domain This article incorporates text from a publication now in the public domain: Chisholm, Hugh, ed. (1911). Encyclopædia Britannica (11th ed.). Cambridge University Press.

Κατηγορία:Οίκος των Γιαγκελλόνων
Κατηγορία:Βασιλείς της Πολωνίας
Κατηγορία:Ενταφιασμοί στον Καθεδρικό Ναό της Κρακοβίας
Αλέξανδρος της Πολωνίας

Ο **Αλέξανδρος Γιαγκιελλόνων** (; , 5 Αυγούστου 1461 – 19 Αυγούστου 1506) του Οίκου των Γιαγκελλόνων, ήταν Μέγας Δούκας της Λιθουανίας από το 1492 και Βασιλιάς της Πολωνίας από το 1501 έως το θάνατό του το 1506.

## Βιογραφία
Ήταν ο τέταρτος γιος του Καζίμιρ Δ΄, βασιλιά της Πολωνίας και μεγάλου δούκα της Λιθουανίας και της συζύγου του, Ελισάβετ των Αψβούργων, κόρης του Αλβέρτου Β΄, δούκα της Αυστρίας και βασιλιά της Ουγγαρίας, Βοημίας, Γερμανίας.

Το 1492 απεβίωσε ο πατέρας του και τον διαδέχθηκε ως μεγάλος δούκας της Λιθουανίας, ενώ ο τριτότοκος Ιωάννης Α΄ Αλβέρτος τον διαδέχθηκε ως βασιλιάς της Πολωνίας. Ο τελευταίος απεβίωσε το 1501 άτεκνος, έτσι ο Αλέξανδρος τον διαδέχθηκε ως βασιλιάς της Πολωνίας.

Απεβίωσε το 1506 άτεκνος και τον διαδέχθηκε ο μικρότερος αδελφός του, Σιγισμούνδος Α΄.

## Οικογένεια
Νυμφεύτηκε το 1494 την Ελένη των Ρουρικιδών, κόρη του Ιβάν Γ΄, μεγάλου πρίγκιπα της Μόσχας. Δεν απέκτησε τέκνα.

## Πρόγονοι

## Παραπομπές


## Πηγές
* Chisholm, Hugh, ed. (1911). "article name needed". Encyclopædia Britannica (11η έκδοση). Cambridge University Press.

Κατηγορία:Βασιλείς της Πολωνίας
Κατηγορία:Μεγάλοι Δούκες της Λιθουανίας
Κατηγορία:Οίκος των Γιαγκελλόνων
Κατηγορία:Πολωνοί Ρωμαιοκαθολικοί
Κατηγορία:Ενταφιασμοί στον Καθεδρικό Ναό του Βίλνιους
Καισάριος ο διάκονος

Ο άγιος διάκονος ιερομάρτυς **Καισάριος** ζούσε στη Ταρακηνὴ (*Terracina*, Λάτιο) στα χρόνια του αυτοκράτορα της Ρώμης Καίσαρα Κλαυδίου. 

## Βιογραφία

Στην πόλη, Ταρακηνή, κατήγγειλε τις ειδωλολατρικές θυσίες προς τιμήν του Απόλλωνα. O *Luxurius*, δήμαρχος της πόλης, διέταξε να βάλουν μέσα σε σάκους (*poena cullei*) τον Καισάριο και τον Ιουλιανό και να τους πετάξουν στη θάλασσα της Ταρακηνής. Η μνήμη τους εορτάζεται στις 7 Οκτωβρίου, (Καισαρίου διακόνου και Ιουλιανού, Εὐσεβίου καὶ Εὐτυχίου (Φελίξ), Λέοντος πρεσβυτέρου, μαρτύρων ἐν Τερασίν).  

## Φωτοθήκη

File:San Cesario diacono ed i suoi compagni naufragano a Terracina (Monte Sant'Angelo).jpg|
File:Predicazione dei SS. Cesario diacono e Giuliano Presbitero (Terracina, Arco Onorario).jpg|
File:San Cesario diacono assiste al sacrificio del giovane Luciano (Pisco Montano).jpg|
File:San Cesario diacono fa crollare il tempio di Apollo ( Tempio Maggiore di Terracina).jpg|
File:San Cesario diacono converte il console Leonzio (Basilica Forense di Terracina)..jpg| 
File:Martirio dei SS. Cesario diacono e Giuliano presbitero in Terracina.jpg|
File:Ritrovamento del corpo di San Cesario diacono e martire in Terracina.jpg|

## Παραπομπές


Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Λούτσα Ρεγιές

Η **Λούτσα Ρεγιές** (ισπ. *Lucila J. Sarsines Reyes*, 1936 - 1973) ήταν μια από τις διασημότερες τραγουδίστριες του Περού και θεωρείται σύμβολο της χώρας.

Γεννήθηκε σε μια φτωχή πολυμελή οικογένεια στην Λίμα και είχε άλλα δεκαπέντε αδερφάκια. Έχασε τον πατέρα της σε βρεφική ηλικία και έτσι υιοθετήθηκε από συγγενείς της που την ανάθρεψαν. Μπήκε στη βιοπάλη από μικρή πουλώντας εφημερίδες και λαχνούς. Κοιμόταν σε μια εκκλησία επειδή το σπίτι τους καταστράφηκε από πυρκαγιά.

Άρχισε να τραγουδάει σε γιορτές, πρώτα στο οικογενειακό της περιβάλλον, και αργότερα  ως ντουέτο με τον Πιτίτο Πέρες. Το ντουέτο αυτό το ονόμασαν *"Lucha y Juan"*  (Λούτσα και Χουάν).

## Παραπομπές


## Εξωτερικοί σύνδεσμοι
* 

Κατηγορία:Περουβιανοί μουσικοί
DHKP-C

Το **Επαναστατικό Λαϊκό Απελευθερωτικό Κόμμα-Μέτωπο** (τουρκικά: *Devrimci Halk Kurtuluş Partisi-Cephesi*), δημοφιλέστερα γνωστό με το ακρωνύμιο  **DHKP-C** είναι τούρκικο κομμουνιστικό κόμμα. Το DHKP-C ιδρύθηκε το 1972 από τον Ντουρσούν Καρατάς.

## Παραπομπές


## Εξωτερικοί σύνδεσμοι
*  Ο Αγώνας 
*  Halk'ın Sesi
*  Yürüyüş 
*  Anti-Imperialist Front

Κατηγορία:Κομμουνιστικά κόμματα στην Τουρκία
Ματτέο Γκαρρόνε

Ο **Ματτέο Γκαρρόνε** (*Matteo Garrone***,** γεννημένος στις 15 Οκτωβρίου 1968) είναι Ιταλός σκηνοθέτης, σεναριογράφος και παραγωγός ταινιών. 

Γεννήθηκε στη Ρώμη και είναι γιος του κριτικού θεάτρου Νίκο Γκαρρόνε και μιας φωτογράφου. Το 1996 ο Γκαρρόνε κέρδισε το Sacher d'Oro, ένα βραβείο που απονέμεται από τον Νάννι Μορέττι, για την ταινία μικρού μήκους *Silhouette*, η οποία αποτελεί ένα από τα τρία επεισόδια της πρώτης του ταινίας μεγάλου μήκους *Terra di Mezzo* το 1997. Κέρδισε το βραβείο για τον Καλύτερο Σκηνοθέτη στα Ευρωπαϊκά Βραβεία Κινηματογράφου και στα Βραβεία David di Donatello για την ταινία ''Γόμορρα''. Η ταινία του *Reality* (ελληνικά: Πραγματικότητα) διαγωνίστηκε στο Φεστιβάλ των Καννών το 2012 και κέρδισε το Μέγα Βραβείο. Η ταινίες *Tale of Tales* (2015) και *[[Dogman (ταινία)|Dogman]]* (2018) ήταν υποψήφιες για τον Χρυσό Φοίνικα στο Φεστιβάλ των Καννών.

## Φιλμογραφία

### Σκηνοθεσία

#### Ταινίες μικρού μήκους
* *Silhouette* (1996)
* *Bienvenido espirito santo* (1997)
* *Un caso di forza maggiore* (1997)
* *Oreste Pipolo, fotografo di matrimoni* (1998)

#### Ταινίες μεγάλου μήκους
* 1996 – *Terra di mezzo*
* 1998 – *Guests* (*Ospiti*)
* 2000 – *Roman Summer* (*Estate romana*)
* 2002 – *The Embalmer* (*L'imbalsamatore*)
* 2003 – *First Love* (*Primo amore*)
* 2008 – *[[Γόμορρα (ταινία)|Γόμορρα]]* (*Gomorra*)
* 2012 – *Reality*
* 2015 – *Tale of Tales* (*Il racconto dei racconti*)
* 2018 – *[[Dogman (ταινία)|Dogman]]*
* 2019 – *Πινόκιο*
### Παραγωγή
* *Silhouette* (1996)
* *Terra di mezzo* (1996)
* *Ospiti* (1998)
* *Estate romana* (2000)
* *Mid-August Lunch* (2008)

## Πηγές
* "2012 Official Selection". *Cannes*
* "Cannes Film Festival 2012 line-up announced" . *timeout*
* "Awards 2012". *Cannes*

## Βιβλιογραφία
* Pierpaolo De Sanctis, Domenico Monetti, Luca Pallanch. "Non solo Gomorra. Tutto il cinema di Matteo Garrone", Rome, Edizioni Sabinae, 2008
* Luciana d'Arcangeli. "The Films of Matteo Garrone: Italian Cinema Is Not Embalmed" in William Hope (ed) "Italian Film Directors in the New Millennium". Cambridge, Cambridge Scholars Press, 2010, pp. 175–187

## Παραπομπές


## Εξωτερικοί σύνδεσμοι
* 

Κατηγορία:Ιταλοί σεναριογράφοι
Κατηγορία:Ιταλοί παραγωγοί ταινιών
Κατηγορία:Ιταλοί σκηνοθέτες κινηματογράφου
Egyptair

μικρογραφία|282x282εσ|Domodedovo Egyptair
Η EgyptAir (Αραβικά: Miṣr liṭ-Ṭayarān) είναι η εθνική αεροπορική εταιρία της Αιγύπτου. Η βάση της είναι το Διεθνές Αεροδρόμιο του Καΐρου. Πραγματοποιεί πτήσεις σε περισσότερους από 75 προορισμούς στη Μέση Ανατολή, την Ευρώπη, την Ασία, την Αμερική και την Αφρική. Η EgyptAir είναι μέλος της Star Alliance (έγινε μέλος στις 11 Ιουλίου 2008), της Arab Air Carriers  Organization καθώς και της Arabesk (airline alliance).

## Εταιρικές υποθέσεις

### Θυγατρικές αεροπορικές εταιρίες και συνεργάτες
* Air Cairo (60%)
* Smart Aviation Company (13.33%)
* Air Sinai (100%)
* Egypt Aero Management Service (50%)
* LSG Sky Chefs Catering Egypt (70%)
* CIAF-Leasing (20%)

## Προορισμοί

### Συνεργαζόμενες Αεροπορικές Εταιρείες Κοινού Κωδικού
Η EgyptAir έχει συμφωνήσει για πτήσεις κοινού κωδικού με τις ακόλουθες αεροπορικές εταιρείες:
* Aegean Airlines
* Air Canada
* Air China
* Air India
* Austrian Airlines
* Brussels Airlines
* Etihad Airways
* Ethiopian Airlines
* Gulf Air
* Kenya Airways
* Lufthansa
* Scandinavian Airlines
* Singapore Airlines
* South African Airways
* Swiss International Air Lines
* TAP Air Portugal
* Thai Airways
* Turkish Airlines
* United Airlines
μικρογραφία|292x292εσ|An EgyptAir Boeing 737-800 slowing down on the runway at Berlin Schönefeld Airport after landing after a flight from Cairo

### Αναστολή των πτήσεων στο Κατάρ
Λόγω της διπλωματικής κρίσης του Κατάρ το 2017 η Egyptair  έχει αναστείλει τις πτήσεις προς το Διεθνές Αεροδρόμιο Hamad της Ντόχα στο Κατάρ.

## Στόλος
Από τον Νοέμβριο του 2017, ο στόλος της EgyptAir αποτελείται από τα ακόλουθα αεροσκάφη: 

## Παραπομπές


Κατηγορία:Αεροπορικές εταιρείες
Κατηγορία:Star Alliance
Σχέσεις Καζακστάν-Αρμενίας

Οι **σχέσεις Καζακστάν-Αρμενίας **αναφέρονται στις διμερείς σχέσεις ανάμεσα στις δύο χώρες. Πριν από το 1918, οι δύο χώρες αποτελούσαν μέρος της Ρωσικής Αυτοκρατορίας και μέχρι το 1991 αποτελούσαν μέρος της ΕΣΣΔ. Οι διπλωματικές σχέσεις μεταξύ των δύο χωρών στις εγκαινιάστηκαν  στις 27 Αυγούστου 1992. Από το 1992, η Αρμενία έχει πρεσβεία στο Αλμάτι και το Καζακστάν πρεσβεία στο Ερεβάν.

Και οι δύο χώρες είναι πλήρη μέλη της Ευρασιατικής Ένωσης, της Οργανισμού Συνθήκης για την Συλλογική Ασφάλεια, του Οργανισμού για την Ασφάλεια και τη Συνεργασία στην Ευρώπη και της Κοινοπολιτείας Ανεξάρτητων Κρατών. Υπάρχουν ακόμη 25.000 άτομα αρμενικής καταγωγής που ζουν στο Καζακστάν.

Ιστορικά το Καζακστάν, μαζί με το γειτονικό Ουζμπεκιστάν, είναι οι λίγες τουρκικές χώρες που δέχονται τον αρμενικό τους πληθυσμό. 

## Διμερείς επισκέψεις
* Στις 1 και 2 Σεπτεμβρίου του 1999, ο Αρμένιος πρόεδρος Ρομπέρτ Κοτσαριάν πραγματοποίησε επίσημη επίσκεψη στο Καζακστάν.
* Τον Μάιο του 2001, ο Πρόεδρος του Καζακστάν Νουρσουλτάν Ναζαρμπάγιεφ, πραγματοποίησε επίσημη επίσκεψη στην Αρμενία.

## Δείτε επίσης
* Εξωτερικές σχέσεις της Αρμενίας
* Εξωτερικές σχέσεις του Καζακστάν
* Αρμένιοι του Καζακστάν

## Εξωτερικοί σύνδεσμοι
* Σελίδα του Καζακικού Υπουργείου Εξωτερικών σχετικά με τις σχέσεις με την Αρμενία
Κατηγορία:Διμερείς σχέσεις της Αρμενίας
Κατηγορία:Πολιτική του Καζακστάν
Λεϊρία

H **Λεϊρία** (πορτογαλικά: *Leiria*) είναι πόλη και δήμος της Πορτογαλίας, στην περιφέρεια Κέντρο και είναι πρωτεύουσα της υποπεριφέρειας Λεϊρία. Σύμφωνα με την απογραφή του 2011, ο δήμος Λεϊρία έχει 126.879 κατοίκους, από τους οποίους περίπου 45.300 ζουν στην πόλη. Βρίσκεται 115 χιλιόμετρα βόρεια της Λισαβόνας, μερικά χιλιόμετρα από τη θάλασσα. Η πόλη είναι έδρα ρωμαιοκαθολικής επισκοπής από το 1545. Είναι το εμπορικό κέντρο της περιοχής, η οποία διαθέτει πλούσια αγροτική παραγωγή και μεγάλη ποικιλία κατασκευαστικών εταιριών. 

Η πόλη επί Ρωμαίων λεγόταν Κόλλιπο, μέχρι που την κατέλαβαν οι Μαυριτανοί. Το 1135 ο Αλφόνσο Α΄ την κατέλαβε και διέταξε την κατασκευή ενός οχυρού. Το 1254 ο Αλφόνσο Γ΄ συγκάλεσε στη Λεϊρία το πρώτο συμβούλιο Cortes με αντιπροσώπους όλων των κοινοτήτων. Ο Διονύσιος της Πορτογαλίας ενίσχυσε τις οχυρώσεις της πόλης και κατασκεύασε σε αυτή το βασιλικό ανάκτορο. Πέρα από το κάστρο, το οποίο δεσπόζει πάνω από την πόλη, άλλα αξιοθέατα είναι ο ναός του Αγίου Παύλου, του 12ου αιώνα, και ο αναγεννησιακός καθεδρικός του 16ου αιώνα. Νότια της πόλης βρίσκεται το μοναστήρι της Μπατάλια, το οποίο αποτελεί μνημείο παγκόσμιας κληρονομιάς της UNESCO.

Η Λεϊρία ήταν μια από τις πόλεις οι οποίες είχαν φιλοξενήσει το Ευρωπαϊκό Πρωτάθλημα Ποδοσφαίρου 2004.

## Παραπομπές


## Εξωτερικοί σύνδεσμοι
* 

κατηγορία:Πόλεις της Πορτογαλίας
Ο εμποράκος (ιρανική ταινία, 2016)

***Ο εμποράκος*** (πρωτότυπος τίτλος: فروشنده, ***Forušande***) είναι ιρανική δραματική ταινία του 2016 σε σενάριο και σκηνοθεσία του Ασγκάρ Φαραντί.

## Πλοκή
Ο Εμάντ και η Ράνα είναι ένα ζευγάρι ηθοποιών που πρωταγωνιστούν στο θέατρο στην παράσταση *[[Ο Θάνατος του Εμποράκου]]* του Άρθουρ Μίλερ. Παράλληλα, ο Εμάντ είναι δάσκαλος σε σχολείο. 

Μία μέρα, η πολυκατοικία που μένουν υφίσταται πολλές ζημιές και αναγκάζονται να φύγουν. Βρίσκουν σπίτι μέσω του συμπρωταγωνιστή τους, του Μπαμπάκ. Στο σπίτι αυτό έμενε πριν μία γυναίκα που έχει αφήσει εκεί τα πράγματά της.

Ένα βράδυ που η Ράνα είναι μόνη της στο σπίτι, κάποιος της χτυπάει το κουδούνι και εκείνη, νομίζοντας ότι είναι ο Εμάντ, του ανοίγει. Μετά από κάποια ώρα, ο Εμάντ γυρίζει και βλέπει το σπίτι γεμάτο αίματα. όταν πάει στο νοσοκομείο, βλέπει ότι η Ράνα έχει γίνει θύμα σεξουαλικής επίθεσης, ενώ μαθαίνει ότι η προηγούμενη ένοικος ήταν πόρνη.

Όταν γυρνά στο σπίτι, η Ράνα δυσκολεύεται να συνεχίσει τη ζωή της και δεν μπορεί ούτε να παίξει στο θέατρο. Επίσης, οι δυο τους δεν απευθύνονται στην αστυνομία. Ο δράστης, άφησε στη γειτονιά τη μέρα της επίθεσης το βαν του, καθώς και το κινητό του και χρήματα.

Ο Εμάντ ρωτά έναν μαθητή του, του οποίου ο πατέρας δουλεύει στην τροχαία, να του πει σε ποιον ανήκει το βαν. Μαθαίνει ότι ανήκει σε κάποιον που λέγεται Ματζίντ. Τον ακολουθεί και του ζητά να του μεταφέρει κάτι πράγματα από το παλιό του σπίτι. Την ημέρα που είναι να συναντηθούν, αντί για τον Ματζίντ, έρχεται ο πεθερός του. Μετά από συνομιλίες, αποκαλύπτεται πως εκείνος είναι ο δράστης.

Τότε, ο Εμάντ τον κλειδώνει σε ένα δωμάτιο και καλεί την οικογένειά του για να τον ξεμπροστιάσει. Όταν  ανοίγει το δωμάτιο, εκείνος έχει πάθει καρδιακό επεισόδιο. Στο σπίτι καταφτάνει η Ράνα, η οποία ζητά από τον Εμάντ να μην τους πει τίποτα. Λίγο αργότερα έρχεται η οικογένεια του δράστη και ευχαριστούν τον Εμάντ που έσωσε τη ζωή του. Ο Εμάντ ζητά να τον δει ιδιωτικά πριν φύγει. Του δίνει πίσω τα πράγματά του και τον χαστουκίζει. Όταν βγαίνουν από το δωμάτιο, παθαίνει δεύτερο επεισόδιο και η οικογένειά του καλεί τον γιατρό.

Στην τελευταία σκηνή, η Ράνα και ο Εμάντ βρίσκονται στο θέατρο και προετοιμάζονται για την παράσταση.

## Διανομή
*Σαχάμπ Χοσεϊνί ως Εμάντ
*Ταρανέ Αλιντουστί ως Ράνα
*Μπαμπάκ Καρίμι ως Μπαμπάκ
*Φαρίντ Σαγιαντχοσεϊνί ως ο δράστης
## Βραβεία/Διακρίσεις
Η ταινία κέρδισε το Όσκαρ Καλύτερης Ξενόγλωσσης Ταινίας, το Βραβείο Satellite Καλύτερης Ξενόγλωσσης Ταινίας και το βραβείο σεναρίου στο φεστιβάλ των Καννών.

Ήταν υποψήφια για το Βραβείο BAFTA Καλύτερης Μη Αγγλόφωνης Ταινίας και για τη Χρυσή Σφαίρα Καλύτερης Ξενόγλωσσης Ταινίας.

## Παραπομπές


Κατηγορία:Ιρανικές ταινίες
Κατηγορία:Ταινίες σε σκηνοθεσία Ασγκάρ Φαραντί
Κατηγορία:Ταινίες του 2016
Κατηγορία:Ταινίες σχετικά με σεξουαλική κακοποίηση
Κατηγορία:Ταινίες που αφορούν την εκδίκηση
Κατηγορία:Ταινίες σχετικά με εκπαιδευτικούς
Κατηγορία:Βιασμός σε ταινίες
Κατηγορία:Ταινίες με θέμα τη διαταραχή μετατραυματικού στρες
Κατηγορία:Όσκαρ Καλύτερης Ξενόγλωσσης Ταινίας
Ασμαά Μαχφούζ

Η **Ασμαά Μαχφούζ** (** أسماء محفوظ**) είναι αιγύπτια ακτιβίστρια των ανθρωπίνων δικαιωμάτων και συνιδρύτρια του κινήματος νεολαίας «6η Απριλίου».

Καθώς η σπίθα της επανάστασης στην Τυνησία έφτανε στην Αίγυπτο στις αρχές του 2011, η Ασμαά Μαχφούζ αψήφησε την καταστολή που είχε επιβάλει ο πρόεδρος Χόσνι Μουμπάρακ και κάλεσε τους Αιγύπτιους, μέσω αναρτήσεων σε διάφορα μέσα κοινωνικής δικτύωσης, σε ειρηνική διαμαρτυρία στην πλατεία Ταχρίρ για να διεκδικήσουν την ελευθερία, την αξιοπρέπεια και τα ανθρώπινα δικαιώματά τους. Το βίντεο που ανάρτησε διαδόθηκε ταχύτατα, είχε εκατομμύρια θεατές και ενέπνευσε ένα κύμα παρόμοιων βίντεο, με αποτέλεσμα εκατοντάδες χιλιάδες άτομα να κατακλύσουν την πλατεία Ταχρίρ από τις 25 Ιανουαρίου 2011, καλώντας τον Μουμπάρακ να δώσει τέλος στην 30ετή κυριαρχία του στην Αίγυπτο, το οποίο και έπραξε στις 11 Φεβρουαρίου 2011.

Κατά την παραλαβή του Βραβείου Ζαχάρωφ, η Μαχφούζ χαρακτήρισε τη βράβευσή της «φόρο τιμής στους ήρωες της επανάστασης». «Είναι ένα βραβείο που ανήκει σε όλους τους νέους Αιγύπτιους, ανθρώπους που έχουν θυσιάσει τη ζωή τους» είπε στο Ευρωπαϊκό Κοινοβούλιο, προσθέτοντας ότι «δεν θα τους προδώσουμε, θα συνεχίσουμε στον δρόμο που χάραξαν και θέλουμε να διασφαλίσουμε ότι το όνειρο αυτό θα εκπληρωθεί».

Η Ασμαά Μαχφούζ συνελήφθη τον Οκτώβριο του 2011 με την κατηγορία της δυσφήμισης των στρατιωτικών ηγετών που ανέλαβαν την εξουσία μετά την πτώση του προέδρου Μουμπάρακ. Καταδικάστηκε ερήμην τον Μάρτιο του 2012, καταδίκη που ακύρωσε το εφετείο τον Μάιο του 2012. Ωστόσο, η Μαχφούζ αναγκάστηκε να υπομείνει ολοένα και περισσότερες παρενοχλήσεις, απειλές και παρακολούθηση, καθώς το 2014 εξελέγη πρόεδρος της Αιγύπτου ένας πρώην αρχηγός του στρατού, ο Αμπντέλ Φατάχ αλ Σίσι, μετά την ανατροπή του ισλαμιστή προέδρου Μοχάμεντ Μόρσι το 2013 και μια περίοδο με προσωρινή κυβέρνηση υποστηριζόμενη από τον στρατό. Στη συνέχεια εφαρμόστηκε έντονη καταστολή από τις αρχές, η οποία είχε αρχικά ως στόχο τους Αδελφούς Μουσουλμάνους. Η καταστολή αυτή διευρύνθηκε με επίθεση σε επικριτικές φωνές και σε προβεβλημένα ινδάλματα της επανάστασης της 25ης Ιανουαρίου, ενώ το κίνημα νεολαίας «6η Απριλίου», στο οποίο ανήκε η Μαχφούζ, τέθηκε εκτός νόμου με απόφαση αιγυπτιακού δικαστηρίου τον Απρίλιο του 2014.

Τρεις ηγέτες του, οι ,  και , καταδικάστηκαν σε τριετή φυλάκιση με διάφορες κατηγορίες, συμπεριλαμβανομένης αυτής της παράνομης διαμαρτυρίας.

Το 2015 η Ασμαά Μαχφούζ συμμετείχε στο νέο κίνημα Bidayya (Ξεκίνημα). Τον Μάιο του 2015 η Μαχφούζ και οι ιδρυτές του Bidayya παραπέμφθηκαν στη δικαιοσύνη με την κατηγορία της «υποκίνησης ανατροπής της δημόσιας τάξης» και τους επιβλήθηκε ταξιδιωτική απαγόρευση.

## Παραπομπές


## Εξωτερικοί σύνδεσμοι
* 

Κατηγορία:Αιγύπτιοι ακτιβιστές